Bavallsbakken

Bavallsbakken, ofte bare kalt Bavallen etter stedet den ligger på, er en hoppbakke i Voss kommune i Hordaland. Bakken ligger på Borstrondi, nord for Voss sentrum. Dagens normalbakke ble bygd i 1977 og har K-punkt 95 meter og bakkestørrelse 103 meter.Invitasjon til norgescuprenn i mars 2011 Den ble utvidet fra K90 (HS100) i 2010, og brukes blant annet under norgescupen i hopp. Dagens bakke har anerkjent bakkerekord 117,5 meter, satt av Karl Haugen Kleppa under Norgescup i hopp 9. februar 2025.

Det gamle hoppanlegget på stedet sto ferdig i 1953 og besto av (etter datidas målestokk) stor- og normalbakke. Den var arena for NM i hopp i 1955 og 1964, og storbakke-NM i 1967. (Til og med 1964 ble det bare hoppet i én bakke i NM.) Det ble også arrangert et renn i den norske hoppuka der i 1961. I 1995/96 hadde Bavallsbakken renn i kontinentalcupen. Da anlegget var nytt hadde hoppbakkene K-punkt 93 og 81 meter.Ragnvald Johnsen (red.): Norske skiløpere - Skihistorisk oppslagsverk i 5 bind - Telemark, Sørlandet og Vestlandet. Skiforlaget - Erling Ranheim, Oslo 1957 (s. 533, digitalisert av Nasjonalbiblioteket)

I den gamle storbakken var bakkerekorden 104,5 meter, satt av Bjørn Wirkola under NM i 1967. Bavallsbakken var den tredje bakken i Norge som fikk stående hopp over 100 meter. Kjell Kopstad hoppet 103,5 meter der 8. april 1957, etter at 100-metersgrensa var blitt brutt i Renabakken og Vikersundbakken tidligere den vinteren.

Viktige renn
Menn
Den norske hoppuka
 Dato Vinner Andre Tredje 15. mars 1961  Pekka Remes  Wolfgang Happle  Kåre BergVG: Stort frafall i Bavallen (s. 11, 16. mars 1961)

NM, spesielt hopp
 Dato Vinner  Andre Tredje Type renn 1955 Sverre Stallvik Asbjørn Osnes Arnfinn Bergmann NM 1964 Torgeir Brandtzæg Toralf Engan Hans Olav Sørensen NM 1967 Bjørn Wirkola Bent Tomtum Ronald Jensen NM, stor bakke 2012 Anders Jacobsen Anders Fannemel Kenneth Gangnes NM, normalbakkeNM 2012 - Resultater normalbakke 2012 Oppland
Fredrik BjerkeengenLeif Marius HagemoenRobert JohanssonKenneth Gangnes Nord-Trøndelag
Vegard SklettJohan Martin BrandtOle Marius IngvaldsenAndreas Stjernen Buskerud
Daniel-André TandeFredrik AalienMats BerggaardAnders Jacobsen NM, lagkonkurranse, normalbakkeNM 2012 - Resultater lag

Kvinner
NM
 Dato Vinner  Andre Tredje Type renn 2012 Anette Sagen Line Jahr Jenny Synnøve Hagemoen NM, normalbakke

 Referanser 

Kilder
Skisprungschanzen-Archiv: Voss
Skisprungschanzen-Archiv: All time results (15. april 2012)
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 334-335)

Kategori:Hoppbakker i Norge
Kategori:Skianlegg i Vestland
Kategori:Sport i Voss
Kategori:Byggverk i Voss
Kategori:Byggverk fullført i 1953